Könnun á notkun vefmiðla skólans - niðurstöður Könnun á notkun vefmiðla skólans - niðurstöður Í október 2019 var lögð fyrir foreldra í Tjarnarseli rafræn Survey könnun á notkun vefmiðla leikskólans . Markmiðið var að skoða hvaða miðla foreldrar nota til að fylgjast með fréttum og ýmsum upplýsingum frá skólanum sem og hvar þeir skoða helst ljósmyndir . Könnun var sett inn á lokaðar árgangasíður á fésbókinni og voru báðir foreldrar hvattir til að svara . 86 foreldrar svöruðu könnuninni sem var opin í 9 daga . 1 . Hversu oft skoðar þú heimasíðu leikskólans , tjarnarsel.is ( Ekki er átt við Karellen appið ) . 11% Daglega . 12% 1 sinni í viku . 46% 2 - 4 sinnum í mánuði . 31% Aldrei . 2 . Ertu með Karellen appið ? 73% Já . 27% Nei . 3 . Hvernig notar þú helst Karellen appið ? 48% Skoða ljósmyndir . 33% Skoða svefn - og matarskráningar ( á við árgang 2017 ) . 40% Skoða matseðil vikunnar . 29% Sendi skilaboð til deildarinnar . 33% Nota ekki Karellen appið . 5 . Lestu fréttir og tilkynningar sem settar eru reglulega inn á árgangasíður á facebook ? 95% Alltaf . 5% 1 - 2 í mánuði . 0% Aldrei . 6 . Hvar skoðar þú helst ljósmyndir frá starfi leikskólans ? 5% Á heimasíðu leikskólans . 38% Í Karellen appinu . 94% Á árgangasíðu á facebook . 0% Skoða aldrei ljósmyndir frá starfi leikskólans . Niðurstöðurnar sýna að foreldrar fylgjast mjög vel með fréttum og skoða ljósmyndir á lokuðum árgangasíðum fésbókarinnar . Einnig skoða foreldrar sem eru með Karellen appið ljósmyndir þar , eða 48% . 94% foreldra skoða ljósmyndir á árgangasíðum á meðan 5% þeirra skoðar þær á heimasíðunni . Í ljósi niðurstaðna verða áfram settar inn fréttir og ljósmyndir á árgangasíðurnar . Gætt er meðalhófs í myndbirtingum og eiga myndir að vera lýsandi fyrir starfið á deildunum . Ekki eru birtar einstaklingsmyndir eða settar inn persónulegar upplýsingar um börnin . Foreldrar þurfa að veita skriflegt samþykki fyrir myndbirtingum . Myndir og fréttir verða áfram settar á heimasíðu og í Karellen appið . Nokkrar athugasemdir komu frá foreldrum í opnum svörum þar sem beðið var um fleiri ljósmyndir , því fleiri því betra eins og eitt foreldri orðaði það . Einnig kom fram að foreldrar eru ánægðir með upplýsingagjöfina á miðlum skólans en finnst líka gott að fá áminningar á útihurðir t.d. varðandi lokanir o.þ.h . Eitt foreldri óskaði eftir svefnskráningum í Karellen á næstu yngstu deild og verður það skoðað . Jákvæð og hvetjandi orð í garð kennara og starfsmanna skólans birtust einnig í opnum svörum foreldra sem við þökkum kærlega fyrir . Þau ylja og hlýja .